**Uzsa Község Önkormányzata Képviselő-testületének 10/2023. (X. 2.) önkormányzati rendelete**

**a szociális tűzifa támogatás helyi szabályairól**

Uzsa Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 2. §-ában kapott felhatalmazás alapján a 10. § (1) bekezdésben, a 25. § (3) bekezdés, a 26. §-ában, a 32. § (3) bekezdésben, az Alaptörvény 32. cikk (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. A rendelet célja, hatálya**

**1. §**

(1) E rendelet célja, hogy a szociális tűzifa támogatás igénybevételével kapcsolatban a szociális rászorultság szabályait és az igénylés részletes feltételeit meghatározza.

(2) Ezen rendelet hatálya Uzsa Község Önkormányzat közigazgatási területén lakcímmel rendelkező, a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 3. § (1)–(3) bekezdése szerinti jogosultakra terjed ki.

(3) A lakcím megállapítása szempontjából a személyi adat- és lakcímnyilvántartás adatai irányadóak.

**2. A támogatás feltételei**

**2. §**

(1) A jogosult részére az Önkormányzat vissza nem térítendő természetbeni támogatásként – háztartásonként legalább 2 m3, legfeljebb 5 m3 – tűzifát biztosíthat.

(2) Szociális rászorultság esetén a szociális célú tűzifa támogatás annak a személynek adható, aki létfenntartási problémákkal küzd, feltéve, ha a kérelmező háztartásában az

*a)* egy főre jutó havi jövedelme nem haladja meg a szociális vetítési alap 300%-át,

*b)* egyedül élő esetében a szociális vetítési alap 350%-át,

*c)* lakása fával (vagy részben fával) fűthető.

(3) A kérelem elbírálásánál kiemelten kell kezelni:

*a)* az aktív korúak ellátására,

*b)* az időskorúak járadékára,

*c)* az adósságkezelési támogatáshoz kapcsolódó adósságcsökkentési támogatásra, vagy

*d)* tekintet nélkül annak természetbeni vagy pénzbeli formában történő nyújtására, a lakhatás költségeihez nyújtott települési támogatásra jogosult személyt, valamint

*e)* a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő családot.

(4) A szociális célú tűzifa juttatásban részesülő személytől ellenszolgáltatás nem kérhető.

**3. Eljárási szabályok**

**3. §**

A szociális tűzifa támogatás megállapítása iránti kérelmet **2023. november 30-**ig lehet benyújtani az erre a célra rendszeresített és e rendelet 1.mellékletét képező nyomtatványon a Lesenceistvándi Közös Önkormányzati Hivatalban.(a továbbiakban: Hivatal).

**4. §**

(1) A kérelem elbírálásakor a jövedelem számításánál irányadó időszakra a Szoctv. 10. § (2)–(5) bekezdésében foglaltakat kell alkalmazni.

(2) A kérelmező által benyújtott jövedelemnyilatkozathoz csatolni kell a jövedelem valódiságát igazoló iratokat. A jogosultsági feltételek meglétét, továbbá a kérelem elbírálásánál kiemelten kezelendő körülményeket a kérelmezőnek hitelt érdemlően igazolnia kell.

**5. §**

(1) Nincs szükség igazolásra, ha az adatok a Hivatal nyilvántartásában fellelhetőek.

(2) A benyújtott kérelem és annak mellékletei alapján a szociális célú tűzifára való jogosultságról – átruházott hatáskörben – a polgármester egyedi határozattal dönt.

(3) A közös háztartásban élők közül csak egy kérelmező jogosult a természetbeni juttatásra.

(4) A szociális tűzifa átvételét a jogosult az e rendelet 2. melléklet*ét* képező átvételi elismervény 2 példányban történő aláírásával igazolja, melynek egy példánya a jogosultat illeti meg. A tűzifa elszállításából származó költségeket a települési önkormányzat viseli.

**4. A jogosulatlanul igénybe vett támogatás megtérítése**

**6. §**

(1) A jogosulatlanul igénybe vett támogatás megtérítésével kapcsolatban a Szoctv. 17. §-ának rendelkezéseit kell alkalmazni.

(2) A polgármester a kötelezett kérelmére a határozatát egy ízben méltányosságból módosíthatja.

(3) A polgármester döntése ellen a Képviselő-testülethez címzett – a döntés közlésétől számított 15 napon belül a Hivatalban benyújtott vagy postai úton eljuttatott – illetékmentes –fellebbezéssel lehet élni.

**5. Hatályba léptető rendelkezések**

**7. §**

Ez a rendelet a kihirdetését követő napon lép hatályba, és 2024. március 31-én hatályát veszti.

|  |  |
| --- | --- |
| Táborosi László | Dr. Benkő Réka Zsófia |
| polgármester | jegyző |

**Záradékok:**

A rendelet 2023. október 3.napján kihirdetésre került.

Dr. Benkő Réka Zsófia

jegyző

*1. melléklet a 10/2023. (X. 2.) önkormányzati rendelethez*

**KÉRELEM A SZOCIÁLIS TŰZIFA IGÉNYLÉSÉHEZ**

Név: ………………………………………

Születési név: ……………………………..

Anyja neve:………………………………..

Születési hely, idő:………………………...

Lakcím:…………………….……………..

TAJ: ……………………………………….

Telefonszám:……………………………..

**Ezúton kérem, hogy részesítsenek szociális tűzifa támogatásban.**

**Kérelem indokolása:**

**…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………**

NYILATKOZATOK

**Nyilatkozat a kérelmező lakásban tartózkodásának jogcíméről**

A lakásban való tartózkodás jogcíme: tulajdonos, bérlő, albérlő, haszonélvező (a megfelelő rész aláhúzandó) vagy egyéb:………………………………………………………………

**Nyilatkozat a kérelmezővel közös háztartásban élők számáról és havi nettó jövedelmükről**

|  |  |  |  |  |  |
| --- | --- | --- | --- | --- | --- |
| **Név** | **Szül. hely, idő** | **Születési név** | **Anyja neve** | **Rokoni kapcsolat** | **Jövedelme** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Nyilatkozat a háztartás tagjainak jövedelméről**

**1.** **Rendszeres havi jövedelem** /Munkaviszonyból, munkavégzésre irányuló egyéb jogviszonyból származó jövedelem és táppénz/

……………………………… Ft/hó

**2.** **Társas és egyéni vállalkozásból származó éves nettó jövedelem** 1/12-ed része:

……………………………… Ft/hó

**3. Nyugellátás, baleseti nyugellátás, nyugdíjszerű ellátás:**

……………………………… Ft/hó

**4.** **Gyermekellátáshoz, -gondozáshoz kapcsolódó támogatásokból származó jövedelem** /GYES, GYED, GYET, családi pótlék, gyermektartás díj/

……………………………… Ft/hó

**5.** **Önkormányzat által folyósított rendszeres pénzellátás** (rendszeres szociális segély, ápolási díj, időskorúak járadéka stb.)

……………………………… Ft/hó

**6.** **Egyéb jövedelem** (pl.: ösztöndíj, értékpapírból származó-, bérbeadásból származó jövedelem)

……………………………… Ft/hó

**A háztartás összes rendszeres havi nettó jövedelme:**

……………………………… Ft/hó

**A háztartásban élők száma: ………………..fő**

**Egy főre jutó havi nettó jövedelem: ……………….Ft/hó**

**Nyilatkozat a rászorultság kiemelt körülményeiről:**

A szociális tűzifa támogatásra jogosult vagyok a rendelet alapján, mert

1. az alábbi szociális ellátásban részesülök *(a megfelelő rész aláhúzandó)*:

*a)* aktív korúak ellátása,

*b)* időskorúak járadéka,

*c)* adósságkezelési támogatáshoz kapcsolódó adósságcsökkentési támogatása, vagy

*d)* lakásfenntartási támogatás.

2.halmozottan hátrányos helyzetű gyermeket nevelek.

Uzsa, 2023. ………...... (hó) …… (nap)

………………………………..

kérelmező aláírása

*2. melléklet a 10/2023. (X. 2.) önkormányzati rendelethez*

## Átvételi elismervény

....................................................... (név) 8321 Uzsa, …............................... szám alatti lakos aláírásommal elismerem, hogy a mai napon Uzsa Község Önkormányzat Képviselő-testületének a szociális tűzifa támogatás helyi szabályairól szóló …./2023. (...) önkormányzati rendelete alapján megállapított természetbeni juttatásként .......... m3 mennyiségű tűzifát átvettem.

Uzsa, 2023………....... (hó) …… (nap)

……………………………….

kérelmező (átvevő) aláírása

Uzsa, 2023………....... (hó) …… (nap)

Táborosi László

polgármester

Általános indokolás

A település pályázatot nyújtott be szociális célú tűzifa igénylésére. Az önkormányzat a pályázat benyújtásával vállalta, hogy a szociális rászorultságot és a 2023. évi igénylés feltételeit szabályozza.

A rendelet tervezet meghatározza a támogatás odaítélésének feltételeit, és az eljárási szabályokat.

Részletes indokolás

**Az 1. §-hoz**

Ez a rendelkezés tartalmazza a szociális célú tűzifa támogatás célját, a rendelet hatályát.

**A 2. §-hoz**

Rögzítésre kerülnek a jogosultság igénybevételének jövedelmi feltételei, és a szociális rászorultsági feltételek.

**A 3. §-hoz**

A szociális tűzifa támogatás iránti kérelem benyújtásának módja került meghatározásra.

**A 4. §-hoz**

A jövedelmi viszonyok figyelembe vétele, valamint annak igazolása kerül rögzítésre.

**Az 5. §-hoz**

A tűzifára jogosultság megállapítását a képviselő-testület a polgármester hatáskörébe utalja. A közös háztartásban élők közül csak egy kérelmező jogosult természetbeni juttatásra.

**A 6. §-hoz**

A jogosulatlanul igénybe vett ellátás megtérítése került meghatározásra.

**A 7. §-hoz**

A rendelet hatálybalépését és hatályon kívül helyezését, valamint kihirdetését határozza meg.